4.11.2022
DA
Den Europæiske Unions Tidende
C 421/39
BILAG 2
Eksempel på kumulativ finansiering til andre direkte forvaltede instrumenter (programmet for et digitalt Europa) Synergifinansiering i forbindelse med europæiske digitale innovationsknudepunkter i programmet for et digitalt Europa Digitale innovationsknudepunkter repræsenterer en fælles investering fra EU, medlemsstaterne og de associerede lande i programmet for et digitalt Europa.
Dette afspejles i den totrins udvælgelsesprocedure, der er beskrevet i programmet for et digitalt Europa (Europa-Parlamentets og Rådets forordning (EU) 2021/694).
For det første udvælger og opstiller medlemsstaterne kandidatenheder.
Fra denne liste udvælger Kommissionen i anden fase de enheder, der skal udgøre netværk af digitale innovationsknudepunkter.
Udvælgelsen er baseret på kriterier vedrørende relevans, gennemførelse og virkning, men der tages også hensyn til geografiske, sektorspecifikke og teknologiske mål og det disponible budget pr. land.
Programmet for et digitalt Europa medfinansierer udvalgte tilskud med højst 50 %, og medlemsstaterne kan medfinansiere den resterende del gennem EFRU (de kan også anvende anden national offentlig eller privat finansiering).
Dette praktiske eksempel forklarer de vigtigste skridt, der er nødvendige for at skabe synergi i finansieringen af et digitalt innovationsknudepunkt ved hjælp af programmet for et digitalt Europa og EFRU.
Kommissionen anslår, at der vil blive anvendt ca. 70 »indbyrdes forbundne foranstaltninger« til gennemførelse af de europæiske innovationsknudepunkter.
Eftersom hvert digitale innovationsknudepunkt vil have et regionalt udgangspunkt, vides det, hvilken forvaltnings­ myndighed der vil være ansvarlig for den delte forvaltning.
Trin 1 — forberedelse.
Den ansvarlige anvisningsberettigede koordinerer og samarbejder med den forvaltnings­ myndighed, der er ansvarlig for foranstaltningen under fonden med delt forvaltning, navnlig for at sikre koordineringen af finansieringssatserne, så den kombinerede finansiering ikke overstiger 100 % af de anslåede støtteberettigede omkostninger. — GD CONNECT har afholdt et møde med de medlemsstater, der er involveret i disse forbundne aktioner, og deres forvaltningsmyndigheder for at forklare processen fuldt ud.
Trin 2 — sammenkædning af de to aktioner.
Den direkte forvaltningsaktion vil blive udpeget som en »synergiaktion«, enten under forberedelsen af tilskuddet eller efter undertegnelsen af tilskudsaftalen, via en ændring af tilskuddet.
Aktionen under delt forvaltning vil blive knyttet til den direkte forvaltningsaktion (f.eks.
via MS-MA-IndkaldelsesnummerProjektnummer). — Dette indgår i proceduren for udarbejdelse af tilskud og blev også bekendtgjort i indkaldelsesdokumentet.
Trin 3 — underskrivelse af tilskud og forfinansiering.
Modtageren underskriver to særskilte tilskudsaftaler (1): tilskud under direkte forvaltning og tilskud under delt forvaltning.
De godkendende myndigheder sikrer, at de kombinerede finansieringssatser ikke overstiger 100 % af de støtteberettigede omkostninger.
Støtteberettigelsesperioden, projektets varighed, rapporteringsperioderne og fristerne for godkendelse af de to tilskud bør også så vidt muligt koordineres af de godkendende myndigheder. — Forfinansieringsbetalinger i henhold til den direkte forvaltede tilskudsaftale vil fortsætte som normalt.
Der vil blive udbetalt forskud i forbindelse med tilskud under delt forvaltning, hvis det er fastsat i de gældende nationale regler.
(1) Betegnet »dokument, der fastlægger støttebetingelserne« for delt forvaltning, dvs. artikel 73, stk.
3, i forordningen om fælles bestemmelser.